1974.—1975. gada Eiropas kausa sezona
1974.—1975. gada Eiropas kausa sezona bija Eiropas spēcīgākā futbola klubu turnīra 20. sezona. Sezona ilga no 1974. gada 18. septembra līdz 1975. gada 28. maijam. Finālspēle norisinājās Parc des Princes stadionā Parīzē. Par Eiropas kausa uzvarētājiem otro reizi pēc kārtas kļuva Rietumvācijas klubs Bayern Munich, kas finālā uzvarēja Anglijas klubu Leeds United ar rezultātu 2–0.